สวัสดีครับ ตามหัวข้อครับ ปวดที่นึง พอหายเเล้วเป็นอีกที่ ถ้าปวดบนเเขนหรือขาจะปวดเเบบปวดเข้ากระดูกครับ ถ้าเป็นที่ซี่โครงหรือหน้าหรือคอจะเป็นเเปล็บๆครับ ปวดครั้งนึงประมาณ30วิ ไม่บวม ไม่มีรอย ไม่เเดง ผิวปกติก่อนหน้านี้ผม: เป็นไข้หวัดใหญ่ B (ไม่หนักมาก รักษาเองที่บ้าน หายเเล้ว) กินยาดังนี้ -พารา -vit c -คาร์บอนเม็ด -airx อยากทราบว่าเป็นไรครับ ควรหาตอนไหน
สวัสดีค่ะ อาการปวดตามตัว หลายๆตำแหน่ง อาจมีสาเหตุจาก-กล้ามเนื้ออักเสบจากการใช้งาน มักเป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นที่กล้ามเนื้อหลายๆมัด พร้อมกันได้-เส้นเอ็นอักเสบ-นรองกระดูกทับเส้นประสาท อาจปวดมากเป็นเฉพาะที่ที่มีการกดทับ-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดจากประวัติตอนนี้เข้าไดักับกล้ามเนื้ออักเสบหลายๆมัดพร้อมกันจากการใช้งานค่ะ ซึ่งเป็นโรคที่ไม่อันตราย แต่จะเป็นๆหายๆ และอาการจะดีขึ้นได้ก็ขึ้นกับการปฏิบัติตัวค่ะ สำคัญคือให้หลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการควรรีบไปพบแพทย์เมื่อพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นๆเช่นขาบวม แดง ร้อน ปวดตามข้อร่วมด้วย